Vrou val 50 m ná sweefskermsprong skeefloop | Maroela Media
Die plek waar die vrou geval het. Foto: ER24
'n Vrou is Vrydag ernstig beseer toe 'n sweefskermsprong by Brenton-on-Sea naby Knysna skeefgeloop het.
Volgens Pieter Rossouw, woordvoerder van ER24, het die vrou vermoedelik nie genoeg hoogte bereik toe sy moes opstyg nie, waarna sy sowat 50 m ver in digte bosse aan die einde van die krans ingetuimel het.
"Paramedici is by die krans afgehys om by haar uit te kom. Die vrou is ernstig beseer en is met die hulp van 'n AMS-helikopter en bemanning na 'n veilige plek bo-op die krans geneem, waar paramedici haar verder kon behandel," het Rossouw gesê.
Sy is op die toneel gestabiliseer en na 'n hospitaal in Knysna geneem vir verdere behandeling.
ER24 Knlysna Wes-Kaap
As die mens bedoel was om te vlieg, sou ons met vlerke gebore gewees het.
Johann,Ons ry tog almal in voertuie en ons is nie met wiele gebore nie?Hoop die dame maak 'n spoedige herstel .